Vyšné Kôprovské sedlo

Vyšné Kôprovské sedlo, staršie pomenovanie Vyšné Kôprové sedlo (; , , ) je široké sedlo v hlavnej osi Kriváňa, medzi masívom Kôprovského štítu () a Kôprovským chrbtom (). Sedlo je najľahším priechodom z Mengusovskej doliny do Hlinskej doliny.

 Prvé informácie 
Najstaršie informácie o Kôprovskom sedle pochádzajú z augusta roku 1861 o výstupe poľských horolezcov Józefa Stolarczyka, Edwarda Homolacsa, Stanisława Homolacsa, Władysława Koziebrodzkeho, Ernsta Schauera, Stanisława Wodzickeho a horských vodcov Sameka, Krzeptowsceho, Macieja Sieczka, Jędrzeja Wala staršieho. Prvý zimný prechod sedla uskutočnili E. Baur a Alfred Martin 18. marca 1906. V roku 1886 do sedla postavili chodník.

 Názov 
Prvý pomenoval sedlo známy kaukazský horolezec Mór Déchy, keď naň vystúpil v roku 1874 z Kôprovej doliny, preto jeho názov odvodzoval od nej. Pomenovanie Kôprovské sedlo platilo pre celú depresiu medzi Kôprovským štítom a Kôprovskou vežou. Pre horolezeckú orientáciu si sedlo vyžiadalo pred prvou svetovou vojnou osobitné mená pre obidve priehlbiny. Vzniklo pomenovanie Nižné Kôprovské sedlo, ktoré bolo v minulosti hojnejšie navštevované a Vyšné Kôprovské sedlo. Vyvýšenina, ktorá je medzi nimi, dostala pomenovanie Kôprovský chrbát. V ročenke Uhorského karpatského spolku v roku 1876 je Kôprovské sedlo nazvané ako Diablovina alebo Pekelnitova. Pokiaľ ide o obsah mena je odvodené z názvu Kôprovej doliny, ktorú porastá kôprovníček bezobalný.

 Turistika 
 Najľahšia trasa je z Popradského plesa (2:15 hod.) vedúca chodníkom najprv po  Tatranskej magistrále a potom po  modro označenom turistickom chodníku. Zo sedla je možný približne 30 minútový výstup na Kôprovský štít. Zo sedla je možné zostúpiť cez Hlinskú a Kôprovú dolinu na Tri studničky (približne 5 hod.) alebo na Podbanské. 

 Referencie 

 Iné projekty 

 Externé odkazy 
Vyšné Kôprovské sedlo
Panoráma zo sedla 
Poloha na turistickej mape

Kategória:Sedlá Vysokých Tatier